Akmenės akmuo

Akmenės akmuo – riedulys Raseinių rajono savivaldybės teritorijoje, Akmenės kaimo pakraštyje.

 Istorija 
Akmuo netaisyklingo daugiakampio formos, 4,5 x 4 m dydžio, 2,2 m aukščio. Pagal padavimus, ant akmens buvo aukojama. 1808 m. dvarininkės Kontrimienės rūpesčiu aukščiausioje akmens vietoje buvo įrengta, vėliau kelis kartus atnaujinta, medinė koplytėlė su šventųjų statulėlėmis. Iš koplytėlėje suaukotų pinigų buvo išlaikoma prieglauda. Iki XX a. ketvirtojo dešimtmečio Akmenės akmuo buvo gausiai lankomas, prie koplytėlės meldžiamasi, daromi apžadai, aukojama pinigų. Tikėta, kad Sandravos upelio, kuris anksčiau akmenį juosė iš rytų, vanduo turi gydomųjų savybių. Į pietryčius nuo akmens buvo senojo geležies amžiaus pilkapių.

2012 m. audra sudaužė ant akmens buvusią koplytėlę. Restauruota koplytėlė atstatyta ir peršventinta 2014 m. rugpjūčio mėn.

 Šaltiniai 

Kategorija:Lietuvos mitologiniai akmenys
Kategorija:Raseinių rajono paveldas
Kategorija:Lietuvos gamtos paminklai